- 291 — 



d'autre mestier, au choix ou nominacion contenue au 

 pénultième précédent article. 



Huguet Aleaume, courayeur, est compectant per- 

 sonnaige, mais est povre, et en lui aidant d'une mo- 

 dérée somme de deniers pour une foiz, se pourra bien 

 entretenir, ou soit fait venir ung des plus souffîsans 

 du mestier , au choix , élection et nominacion que 

 dessus. 



Raoullin Brunet, charron, fort poVre, et s'en est aie 

 de long temps sans congé et pour ce que s'est povre 

 mestier par deçà, en soit fait venir ung souffîsant 

 dautre mestier au choix, ellection et nominacion que 

 dessus. 



Pierre de La Roche, coustellier, est compectant per- 

 sonnage et bon ouvrier, mais est povre, et lui soit fait 

 aide d'aucune modérée somme de deniers pour une foiz 

 ou soit fait venir le plus souffîsant du mestier, au choix, 

 élection et nominacion que dessus. 



Loys Ravon, esperonnier, est compectant personnage, 

 est bon ouvrier, mais est fort povre homme, et dit leu 

 que quand il estoit à Tours, messieurs les escuiers 

 d'escurie le faisoient besoigner pour le roy, et faisoit 

 les mors des petites hacquenées, pour ce soit fait venir 

 l'un des plus suffisans esperonniers de la ville de Tours, 

 au choix élection et nominacion desdictz officiers du 

 roi, maire et eschevins de ladicte ville de Tours, ou s'il 

 leur semble que le mieulx soit qu'il doye demourer, 

 lui soit fait aide compectant pourquoy il se puisse en- 

 tretenir. 



Michaud Perrin, routisseur, est assez compectant 

 personnage, mais est povre; touteffoiz pour ce que le 



